PMIndiaData/PMIndiaSum huggingface dataset:
ভারত ও ভিয়েতনামের মধ্যে কর সংক্রান্ত তথ্য বিনিময় চুক্তি সংশোধনে সম্মতি কেন্দ্রীয় মন্ত্রিসভার

দ্বৈত কর প্রথা বিলোপ এবং আয়কর ফাঁকির প্রবণতা রোধে কেন্দ্রীয় মন্ত্রিসভা ভারত ও ভিয়েতনামের মধ্যে সম্পাদিত চুক্তিটির সংশোধনে সম্মতি দিয়েছে। প্রধানমন্ত্রী শ্রী নরেন্দ্র মোদীর নেতৃত্বে আজ কেন্দ্রীয় মন্ত্রিসভার বৈঠকে এ সংক্রান্ত প্রোটোকলটিকে অনুমোদন দেওয়া হয়। এই প্রোটোকল অনুযায়ী আন্তর্জাতিক মান ও ব্যবস্থার পরিপ্রেক্ষিতে কর সংক্রান্ত বিষয়ে তথ্য বিনিময় করা হয়। ব্যাঙ্ক সম্পর্কেও তথ্যের আদান-প্রদানও এই বিনিময়ের আওতায় পড়ে। উল্লেখ্য, বর্তমানে ভারত ও ভিয়েতনামের মধ্যে দ্বৈত কর পরিহার সংক্রান্ত যে চুক্তিটি কার্যকর রয়েছে, সেটি স্বাক্ষরিত হয় ১৯৯৪ সালে। পরে, ভারত ও ভিয়েতনাম দুটি দেশই এই চুক্তির তথ্য বিনিময় সংক্রান্ত ২৭ নং অনুচ্ছেদটির সংশোধনের সিদ্ধান্ত নেয়।
মালয়েশিয়ায় ইউরিয়া উৎপাদন প্রকল্প গড়ে তোলার প্রস্তাবেকর্মপরবর্তী অনুমোদন কেন্দ্রীয় মন্ত্রিসভার

মালয়েশিয়ায় একটি ইউরিয়া এবং অ্যামোনিয়া সার উৎপাদন প্রকল্প গড়ে তোলারলক্ষ্যে ঐ দেশের সঙ্গে এক মউ স্বাক্ষরের প্রস্তাবে কর্মপরবর্তী অনুমোদন দেওয়া হলকেন্দ্রীয় মন্ত্রিসভার বৈঠকে। বুধবার এখানে প্রধানমন্ত্রী শ্রী নরেন্দ্র মোদীরনেতৃত্ব অনুষ্ঠিত হয় মন্ত্রিসভার বৈঠকটি। এই প্রকল্প থেকে ২.৪ মিলিয়ন টন ইউরিয়া এবং ১.৩৫ মিলিয়ন টন অ্যামোনিয়া সারউৎপাদিত হবে প্রতি বছর। এই প্রকল্প রূপায়ণে ব্যয়ের মাত্রা ধরা হয়েছে ২.১ বিলিয়নমার্কিন ডলার। স্বাক্ষরিত মউ-এর আওতায় প্রকল্পে উৎপাদিত অ্যামোনিয়া ও ইউরিয়ারযোগান দেওয়া হবে ভারতের বাজারে। মউ স্বাক্ষরের ফলে দেশের প্রয়োজনে ঐ দুটি উপাদানেরযোগানে কোনরকম ব্যাঘাত ঘটবে না বলে আশা করা হচ্ছে।তাছাড়া, অপেক্ষাকৃত কম মূল্যে এইদুটি সারের সরবরাহ নিশ্চিত করা যাবে বলেও মনে করা হচ্ছে।
প্রধানমন্ত্রী কস্তুরবা গান্ধী মার্গ ও আফ্রিকা এভিনিউ-এ প্রতিরক্ষা দপ্তরের অফিস কমপ্লেক্সের উদ্বোধন করেছেন

নয়াদিল্লি, ১৬ সেপ্টেম্বর, ২০২১ প্রধানমন্ত্রী শ্রী নরেন্দ্র মোদী আজ নতুন দিল্লির কস্তুরবা মার্গ ও আফ্রিকা এভিনিউ-এ প্রতিরক্ষা বিভাগের অফিস কমপ্লেক্সের উদ্বোধন করেছেন। তিনি আফ্রিকা এভিনিউ-এ প্রতিরক্ষা বিভাগের অফিস কমপ্লেক্স ঘুরে দেখেন এবং সেনাবাহিনী, নৌ-বাহিনী, বিমানবাহিনী ও অসামরিক আধিকারিকদের সঙ্গে মতবিনিময় করেন। প্রধানমন্ত্রী এই উপলক্ষে আয়োজিত অনুষ্ঠানে বলেন, আজ যে কমপ্লেক্সের উদ্বোধন হ’ল তার মধ্য দিয়ে ভারতের স্বাধীনতার ৭৫তম বর্ষে নতুন ভারতের প্রয়োজনীয়তা ও উচ্চাকাঙ্খার সঙ্গে সাযুজ্য রেখে নির্মাণ কাজ সম্পূর্ণ হ’ল। তিনি ক্ষোভ প্রকাশ করে বলেন, প্রতিরক্ষা সংক্রান্ত এই কাজ অনেক আগেই হওয়া উচিৎ ছিল। দ্বিতীয় বিশ্ব যুদ্ধের সময় যেসব খুপরিতে ঘোড়া রাখা থাকতো বা ব্যারাকের চাহিদা মেটানো হ’ত, সেখান থেকেই দীর্ঘদিন ধরে প্রতিরক্ষা সংক্রান্ত কাজ করা হয়েছে। “নতুন প্রতিরক্ষা অফিস কমপ্লেক্সটি আমাদের প্রতিরক্ষা বাহিনীর উদ্যোগকে আরও শক্তিশালী করে তুলবে। এখান থেকে আরও ভালোভাবে কাজ করা যাবে”। প্রধানমন্ত্রী বলেন, কেবি মার্গ ও আফ্রিকা এভিনিউ-এ তৈরি অত্যাধুনিক অফিসগুলি দেশের কাজ দক্ষভাবে পরিচালন করতে সাহায্য করবে। রাজধানীতে আধুনিক প্রতিরক্ষা কনক্লেভ নির্মাণ একটি বড় পদক্ষেপ। আত্মনির্ভর ভারতের প্রতীক হিসাবে এই কমপ্লেক্সে ভারতীয় শিল্পীরা যে শিল্প কর্মের নিদর্শন ফুটিয়ে তুলেছেন, তিনি তার প্রশংসা করেন। “এই কমপ্লেক্স আমাদের সংস্কৃতির বৈচিত্র্যের আধুনিক রূপ ফুটিয়ে তুলেছে। একই সঙ্গে, এটি দিল্লির ঐতিহ্য ও পরিবেশ সংরক্ষণে সাহায্য করবে”। শ্রী মোদী বলেন, যখন আমরা রাজধানী সম্পর্কে কথা বলি, তখন তার ভাবনা নিছক একটি শহরের মধ্যে আবদ্ধ থাকে না। যে কোনও দেশের রাজধানী সেই দেশের ভাবনা, সংকল্প, ক্ষমতা ও সংস্কৃতির প্রতীক। ভারত হ’ল গণতন্ত্রের জননী। তাই, ভারতের রাজধানী এমন হওয়া উচিৎ, যেখানে জনসাধারণ কেন্দ্রে থাকবেন। প্রধানমন্ত্রী আধুনিক পরিকাঠামোর ওপর গুরুত্ব দেন। তিনি বলেন, সহজ জীবনযাত্রা ও সহজে ব্যবসা করার ক্ষেত্রে সরকার অগ্রাধিকার দিচ্ছে। “সেন্ট্রাল ভিস্তায় যে নির্মাণ কাজ চলেছে, তা এই ভাবনাকে অনুসরণ করছে”। রাজধানীর চাহিদা অনুযায়ী নতুন নির্মাণ কাজের বিষয়ে প্রধানমন্ত্রী বলেন, এ ধরনের নির্মাণ কাজ, যেমন – জনপ্রতিনিধিদের বাসভবন, বাবাসাহেব আম্বেদকরের স্মৃতি স্মারকগুলির রক্ষণা-বেক্ষনের ওপর গুরুত্ব দেওয়া হচ্ছে। তাই, আজ রাজধানীতে আমাদের শহীদদের স্মৃতিগুলি রক্ষা করলে রাজধানী শহরের ঐতিহ্য বাড়বে। প্রধানমন্ত্রী বলেন, প্রতিরক্ষা দপ্তরের অফিস কমপ্লেক্সের কাজ ১৪ মাসের মধ্যে সম্পূর্ণ হয়েছে। করোনা সময়কালে বহু শ্রমিক এখানে কাজ পেয়েছেন। শ্রী মোদী বলেন ভাবনাচিন্তার এই ধারার সরকারের কাজ করার পদ্ধতি থেকে এসেছে। “যখন নীতি ও উদ্দেশ্য স্বচ্ছ থাকে, ইচ্ছাশক্তি দৃঢ় হয় এবং উদ্দেশ্যগুলি সৎ হয়, তখন সবকিছু সম্ভব হয়”। প্রধানমন্ত্রী বলেন, প্রতিরক্ষা বিভাগের এই অফিসগুলি কর্মসংস্কৃতির পরিবর্তনের প্রতীক এবং সরকার কোন কোন ক্ষেত্রে অগ্রাধিকার দিচ্ছে – তাও বোঝা যায়। বর্তমানে জমির সর্বোচ্চ ও যথাযথ ব্যবহারের মাধ্যমে বিভিন্ন সরকারি দপ্তরের কাজ করার ওপর গুরুত্ব দেওয়া হচ্ছে। এ বিষয়ে আরও ব্যাখ্যা করে তিনি বলেন, ১৩ একর জমির ওপর এই অফিস কমপ্লেক্সটি গড়ে উঠেছে। আগে এ ধরনের কাজে পাঁচ গুণ জমি ব্যবহার করা হ’ত। প্রধানমন্ত্রী বলেন, ‘আজাদি কা অমৃত কাল’ অর্থাৎ আগামী ২৫ বছরে সরকারি ব্যবস্থার উৎপাদনশীলতা ও দক্ষতাকে বৃদ্ধি করতে এ ধরনের উদ্যোগ সাহায্য করবে। একটি অভিন্ন কেন্দ্রীয় সচিবালয়, কনফারেন্স হল – এর ব্যবস্থাপনা এবং সহজেই মেট্রোর সঙ্গে যোগাযোগ ব্যবস্থা গড়ে তোলার ফলে রাজধানী নাগরিক-বান্ধব হয়ে উঠেছে বলে শ্রী মোদী মন্তব্য করেন।
আসন্ন রিও অলিম্পিকে অংশগ্রহণকারী সম্ভাব্য ভারতীয় ক্রীড়া প্রতিনিধিদের সঙ্গে সাক্ষাৎকার প্রধানমন্ত্রীর

আসন্ন রিও অলিম্পিকে ভারতের সম্ভাব্য প্রতিনিধিত্বকারী ৬০ জন খেলোয়াড়ের সঙ্গে আজ এক আলাপচারিতায় মিলিত হলেন প্রধানমন্ত্রী শ্রী নরেন্দ্র মোদী। ক্রীড়া প্রতিনিধিদের সঙ্গে আলাপচারিতার ফাঁকে প্রত্যেক খেলোয়াড়ের সঙ্গেই আলাদাভাবে কথা বলেন তিনি। বিশ্বের বৃহত্তম ক্রীড়া মঞ্চে সর্বশক্তি দিয়ে সাফল্য অর্জনের জন্য তিনি তাঁদের বিশেষভাবে উৎসাহিত করেন। ক্রীড়া প্রতিনিধিদলের সঙ্গে উপস্থিত ছিলেন মেরি কম, অঞ্জু ববি জর্জ এবং পি গোপীচাঁদের মতো কয়েকজন বিশিষ্ট প্রাক্তন খেলোয়াড়ও। প্রসঙ্গত উল্লেখ্য, ১৩টি বিভিন্ন ক্রীড়া ক্ষেত্র থেকে ১০০-রও বেশি ভারতীয় খেলোয়াড়কে বেছে নেওয়া হয়েছে রিও অলিম্পিক গেম্‌স-এর জন্য। ক্রীড়াবিদদের সঙ্গে প্রধানমন্ত্রীর সাক্ষাৎকারকালে উপস্থিত ছিলেন কেন্দ্রীয় ক্রীড়া ও যুব বিষয়ক প্রতিমন্ত্রী ডঃ জীতেন্দ্র সিং-ও।
ব্যাঙ্ককে আসিয়ান-ভারত শিখর বৈঠকের ফাঁকে প্রধানমন্ত্রীর একাধিক দ্বিপাক্ষিক বৈঠক

ধানমন্ত্রী শ্রী নরেন্দ্র মোদী ব্যাঙ্ককে আসিয়ান-ভারত শিখর বৈঠকের ফাঁকে থাইল্যান্ডের প্রধানমন্ত্রী প্রয়ুৎ চ্যান-ও-চা এবং ইন্দোনেশিয়ার রাষ্ট্রপতি জোকো উইডোডো-র সঙ্গে পৃথক দ্বিপাক্ষিক বৈঠকে মিলিত হন। প্রধানমন্ত্রী বলেছেন, দুই নেতার সঙ্গেই তাঁর সহযোগিতামূলক সম্পর্ক আরও বাড়ানোর বিভিন্ন পন্থা-পদ্ধতি নিয়ে আলোচনা হয়েছে। এক ট্যুইটে প্রধানমন্ত্রী বলেছেন, প্রধানমন্ত্রী প্রয়ুৎ চ্যান-ও-চা-এর সঙ্গে ইতিবাচক বৈঠক হয়েছে। ভারত ও থাইল্যান্ডের মধ্যে সহযোগিতা সম্প্রসারণের নানা দিক নিয়ে আমরা কথা বলেছি। থাইল্যান্ড সরকার ও থাইল্যান্ডবাসীর উষ্ণ আতিথেয়তার জন্য আমি সে দেশের প্রধানমন্ত্রীকে ধন্যবাদ জানিয়েছি। অন্য এক ট্যুইটে প্রধানমন্ত্রী বলেছেন, রাষ্ট্রপতি@jokowi-এর সঙ্গে দেখা করে আমি খুশি। বিভিন্ন বিষয় নিয়ে আমাদের কথা হয়েছে। ভারত ও ইন্দোনেশিয়ার মধ্যে বিভিন্ন বিষয়ে বিশেষ করে, বাণিজ্য ও সাংস্কৃতিক ক্ষেত্রে সহযোগিতা আরও সম্প্রসারণের পন্থাপদ্ধতি নিয়ে আমরা আলোচনা করেছি।
জম্মু ও কাশ্মীরে উধমপুরে দ্বিতীয় কেন্দ্রীয় বিদ্যালয় নির্মাণের জন্য প্রতিরক্ষা দপ্তরের জমি হস্তান্তরে মন্ত্রীসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে বুধবার (৪ জুলাই) কেন্দ্রীয় মন্ত্রিসভার বৈঠকে জম্মু ও কাশ্মীরের উধমপুর জেলায় দ্বিতীয় কেন্দ্রীয় বিদ্যালয় নির্মাণের জন্য বার্ষিক এক টাকার ন্যূনতম ভাড়ার বিনিময়ে প্রতিরক্ষা দপ্তরের ৭.১১৮ একর জমি ৬০ বছরের দীর্ঘমেয়াদী লিজ হিসেবে দেওয়ার বিষয়টি অনুমোদিত হয়েছে। এই বিদ্যালয়টি ১৯৮৫ সালে চালু হওয়ার পর থেকেই অস্হায়ীভাবে অন্য ভবনে চলছিল। বর্তমানে এই বিদ্যালয়য়ের পড়ুয়া সংখ্যা ৮৫১। বিদ্যালয়ের নিজস্ব ভবন নির্মিত হলে কর্তৃপক্ষের কাজকর্ম সুচারুভাবে সম্পন্ন হবে। সেইসঙ্গে, বিদ্যালয় পড়ুয়াদের শিক্ষামূলক প্রয়োজনীয়তা পূরণ করাও সম্ভব হবে। /
সংসদে বাজেট অধিবেশনের প্রাক্কালে সংবাদ-মাধ্যমের উদ্দেশে প্রধানমন্ত্রীর বিবৃতি

বন্ধুরা স্বাগত! আজ সংসদে বাজেট অধিবেশন শুরু হচ্ছে। দেশের ১২৫ কোটি মানুষের নজর থাকবে সংসদের কাজকর্মের ওপর এবং তাঁদের মনোযোগ কেন্দ্রীভূত থাকবে আসন্ন রেল ও সাধারণ বাজেটের ওপরে। আজ বিশ্বের আর্থিক ক্ষেত্রে ভারতের যে অবস্থান সেই কারণেই ভারতের এই বাজেট অধিবেশনের দিকে সারা বিশ্বেরও নজর থাকবে। গত কয়েকদিন ধরে সব দলের সঙ্গেই এই নিয়ে নিরন্তর আলাপ-আলোচনা চলছে। আনুষ্ঠানিকতার উর্ধ্বে উঠে আলাপ-আলোচনা চলছে। কোনও কোনও ক্ষেত্রে একান্তে দু’জনের মধ্যেও অনেক কথাবার্তা হচ্ছে। আর আমার এই বিশ্বাস জন্মেছে যে, সংসদের সময়ের সদ্ব্যবহার অবশ্যই হবে, আলোচনাও হবে সার্থক। দেশের সাধারণ মানুষের আশা-আকাঙ্খা নিয়ে সুগভীর চিন্তাভাবনাও হবে। এ পর্যন্ত যত বৈঠক হয়েছে, বিরোধী সব দলের বন্ধুরাই সে বিষয়ে যে ইতিবাচক মনোভাব দেখিয়েছেন, আজ থেকে শুরু হওয়া অধিবেশনে এবং আগামীদিনেও তার প্রমাণ দেশবাসী অবশ্যই পাবেন। সুদীর্ঘ আলাপ-আলোচনার জন্যই সংসদ’কে কাজে লাগানো উচিৎ বলে আমি মনে করি। সরকারের বিষয়েও সেখানে যথেষ্ট সমালোচনা হওয়া উচিৎ। সরকারের ত্রুটি-বিচ্যুতি সম্পর্কেও দৃষ্টিপাত হওয়া দরকার। আর গণতন্ত্রকে জোরদার করার জন্য, সাধারণ মানুষের আশা-আকাঙ্খাকে পূর্ণ করার জন্য এটাই একমাত্র পথ। সাথীরা, অনেক অনেক ধন্যবাদ।
তামিলনাড়ুর কোলাচেল-এ একটি বন্দর গড়ে তুলতে অনুমোদন কেন্দ্রীয় মন্ত্রিসভার

তামিলনাডুর কোলাচেল-এর অদূরে এনায়ামের কাছে একটি বড় বন্দর স্থাপনের প্রস্তাব নীতিগতভাবে মেনে নিল অনুমোদন দিল কেন্দ্রীয় মন্ত্রিসভা। আজ এখানে অনুষ্ঠিত মন্ত্রিসভার বৈঠকে নেতৃত্ব দেন প্রধানমন্ত্রী শ্রী নরেন্দ্র মোদী। এই বন্দর গড়ে তুলতে এক বিশেষ উদ্দেশ্যসাধক ব্যবস্থা গড়ে তোলা হবে তামিলনাডুর তিনটি প্রধান বন্দরের বিনিয়োগ সহযোগিতা ও অংশীদারিত্বের মাধ্যমে। এই বন্দর কর্তৃপক্ষগুলি হল – ভি ও চিদাম্বরনার বন্দর কর্তৃপক্ষ, চেন্নাই বন্দর কর্তৃপক্ষ এবং কামরাজার বন্দর কর্তৃপক্ষ। বর্তমানে ভারতে মাত্র কয়েকটি বন্দরে বিশ্বের বিভিন্ন স্থানে মাল ওঠা-নামা সংক্রান্ত পরিকাঠামোগত সুযোগ-সুবিধার ব্যবস্থা রয়েছে। ফলে, জাহাজে মাল পরিবহণের ক্ষেত্রে প্রয়োজনীয় সুযোগ-সুবিধা গ্রহণের জন্য ভারত’কে নির্ভর করতে হয় কলম্বো ও সিঙ্গাপুরের মতো আন্তর্জাতিক বন্দরগুলির ওপর। এর ফলে, প্রতি বছরই ভারতীয় বন্দর শিল্প ক্ষেত্রকে রাজস্ব অর্জনের ক্ষেত্রে ক্ষতি স্বীকার করতে হয় ১৫০০ কোটি টাকার মতো। এই পরিস্থিতিতে এনায়ামে একটি বড় বন্দর স্থাপিত হলে সবদিক দিয়েই বিশেষ লাভবান হবে ভারত।
শ্রী গুরু গ্রন্থ সাহিব জির পবিত্র প্রকাশ পরব উপলক্ষে প্রধানমন্ত্রীর শুভেচ্ছা বার্তা

নয়াদিল্লি, ২৮ আগস্ট, ২০২২ প্রধানমন্ত্রী শ্রী নরেন্দ্র মোদী গুরু গ্রন্থ সাহিব জির পবিত্র প্রকাশ পরব উপলক্ষে দেশবাসীকে বিশেষ করে শিখ সম্প্রদায়ের মানুষকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেন : “আজ শ্রী গ্রন্থ সাহিব জির পবিত্র প্রকাশ পরব উপলক্ষে সকলকে বিশেষ করে শিখ সম্প্রদায়ের মানুষকে আমার শুভেচ্ছা। গুরু গ্রন্থ সাহিব জির শিক্ষা আমাদের সমাজকে আরও ন্যায়পরায়ণ ও সহানুভুতিশীল করে তোলে এবং লক্ষ লক্ষ মানুষকে শক্তি দেয়।”
পেশাগতজীবনের মধ্যবর্তী পর্যায়েরপ্রশিক্ষণ গ্রহণকালে

প্রধানমন্ত্রীশ্রী নরেন্দ্র মোদী সোমবারঅতিরিক্ত সচিব ও যুগ্মসচিবপর্যায়ের প্রায় ১০০ জন উচ্চপদস্থআধিকারিকদের সঙ্গে আলাপচারিতায়রত হন। এইসব আধিকারিকরা পেশাগতজীবনের মধ্য পর্যায়ের প্রশিক্ষণগ্রহণকালে প্রধানমন্ত্রীরসঙ্গে তাঁদের এই আলাপচারিতারসুযোগ হয়। এইআলাপচারিতার সময় সংশ্লিষ্টআধিকারিকরা উন্নয়ন সংক্রান্তকাজ, কৃষি, সেচও খাদ্য প্রক্রিয়াকরণ, মুদ্রাস্ফীতি, জনস্বাস্থ্য, উপজাতিও সমাজকল্যাণ, কন্যাভ্রূণহত্যা এবং কর্মমুখী দক্ষতারবিকাশ প্রভৃতি ক্ষেত্রে তাঁদেরব্যক্তিগত অভিজ্ঞতা সম্পর্কেপ্রধানমন্ত্রীকে অবহিত করেন। এইআধিকারিকরা তাঁদের যে সবচিন্তাভাবনা তুলে ধরেছেন ওযে সব পরামর্শ দিয়েছেন, প্রধানমন্ত্রীতার প্রশংসা করেন। তিনিপ্রশাসনিক সক্ষমতা বৃদ্ধিও প্রক্রিয়াগত ক্ষেত্রে সততউদ্ভাবনী প্রবণতা বজায় রাখারপ্রয়োজনীয়তার ওপর গুরুত্বদেন। এ প্রসঙ্গে প্রধানমন্ত্রীপ্রশাসনিক কাজে প্রযুক্তিও পরিকাঠামোর উপযুক্ত ব্যবহারেরকথা বলেন এবং প্রগতি মঞ্চেরমাধ্যমে বিভিন্ন মন্ত্রক ওরাজ্য সরকারগুলির সঙ্গে তাঁরআলাপচারিতার কথা উল্লেখ করেন।দলগত একাত্মতা ও আস্থা বজায়রেখে কাজ করে যাওয়ার জন্য তিনিআধিকারিকদের প্রতি আহ্বানজানান। প্রধানমন্ত্রীরদপ্তরের প্রতিমন্ত্রী শ্রীজীতেন্দ্র সিং, ক্যাবিনেটসচিব শ্রী পি.কে. সিনহাএবং প্রধানমন্ত্রীর দপ্তরেরঅতিরিক্ত প্রধান সচিব শ্রীপি.কে. মিশ্র-ওঅনুষ্ঠানে উপস্থিত ছিলেন।
সঈদ হাইথাম বিন তারিখ আল সঈদ ওমানের সুলতান হিসেবে দায়িত্ব গ্রহণে প্রধানমন্ত্রীর অভিনন্দন

সঈদ হাইথাম বিন তারিখ আল সঈদ-কে ওমানের সুলতানের দায়িত্বভার গ্রহণ করায় প্রধানমন্ত্রী শ্রী নরেন্দ্র মোদী তাঁকে অভিনন্দন জানিয়েছেন। এক বার্তায় প্রধানমন্ত্রী বলেন, “ওমানের সুলতান হিসেবে দায়িত্ব গ্রহণের জন্য সঈদ হাইথাম বিন তারিখ আল সঈদ-কে আমি অভিনন্দন জানাই। আমি আশাবাদী তাঁর নেতৃত্বে ওমানের প্রগতি এবং সমৃদ্ধি বজায় থাকবে এবং ওমান বিশ্ব শান্তিতে তার অবদান বজায় রেখে চলবে। ওমানের সঙ্গে ভারতের সম্পর্ক বহুদিনের। আমাদের কৌশলগত অংশীদারিত্বকে আরও মজবুত করার লক্ষ্যে সঈদ হাইথাম বিন তারিখ আল সঈদ-এর সঙ্গে আমরা একযোগে কাজ করতে আগ্রহী।”
জম্মুর জঙ্গী উপদ্রুত পার্বত্য এলাকা থেকে চলে আসা মানুষজন’কে কাশ্মীর উপত্যকা ছেড়ে আসাদের সঙ্গে সমহারে ত্রাণ দেওয়ার প্রস্তাবে কেন্দ্রীয় মন্ত্রিসভার সায়

জম্মু ও কাশ্মীরের জম্মু এলাকার জঙ্গী উপদ্রুত পার্বত্য অঞ্চল থেকে চলে আসা মানুষজন’কে কাশ্মীর উপত্যকা ছেড়ে আসা লোকজনের সঙ্গে সমহারে ত্রাণ দেওয়ার প্রস্তাবটি কেন্দ্রীয় মন্ত্রিসভার বৈঠকে অনুমোদিত হয়েছে। প্রধানমন্ত্রী শ্রী নরেন্দ্র মোদীর পৌরোহিত্যে মন্ত্রিসভার বুধবারের বৈঠকে প্রতি বছর ১৩ কোটি ৪৫ লক্ষ টাকার ব্যয় সহ এই সিদ্ধান্ত গৃহীত হয়। ১৯৯০-এর দশকের গোড়ার দিকে জঙ্গী কার্যকলাপ ও হিংসার দরুন কাশ্মীর উপত্যকা ছেড়ে ব্যাপক হারে অধিবাসীদের অন্যত্র চলে যাওয়া শুরু হয়। একইভাবে, নিরাপত্তার কারণে জম্মুর বিভিন্ন পার্বত্য এলাকা থেকেও বহু পরিবার কাছের শহরগুলিতে গিয়ে বসবাস শুরু করেন। বর্তমানে এ ধরণের ১ হাজার ৫৪টি নথিভুক্ত পরিবার রয়েছে। এখন জম্মু ও কাশ্মীর সরকার জম্মুর ঐসব বিতাড়িত পরিবারদের মাথা পিছু ৪০০ টাকা (পরিবার পিছু সর্বোচ্চ ১ হাজার ৬০০ টাকা প্রতি মাসে) গবাদি পশুর খাদ্যের জন্য পশু প্রতি মাসে ৩০০ টাকা এবং খাদ্যশস্য (প্রতি মাসে জন প্রতি ৯ কেজি আটা ও ২ কেজি চাল) এবং পরিবার পিছু ১০ লিটার কেরোসিন দিয়ে থাকে। নতুন প্রস্তাবানুযায়ী, জম্মুর এই সব বিতাড়িত পরিবার কাশ্মীর উপত্যকা ছেড়ে চলে আসা মানুষজনের মতো মাসে জনপ্রতি আড়াই হাজার টাকা (পরিবার পিছু মাসে সর্বোচ্চ ১০ হাজার টাকা) এবং রেশন ও পশু খাদ্য বাবদ ত্রাণ সহায়তা পাবে। এজন্য যে অর্থ ব্যয় হবে কেন্দ্রীয় সরকার তার সংস্থান করবে।
প্রধানমন্ত্রী আগামীকাল আশা, এএনএম এবং অঙ্গনওয়াড়ি কর্মীদের সঙ্গে মতবিনিময় করবেন

প্রধানমন্ত্রী শ্রী নরেন্দ্র মোদী মঙ্গলবার (১১ সেপ্টেম্বর) সকাল ১০টা ৩০ মিনিটে ‘পুষ্টিমাস’ অভিযানের অঙ্গ হিসাবে ভিডিও কনফারেন্সের মাধ্যমে লক্ষ লক্ষ আশা, এএনএম এবং অঙ্গনওয়াড়ি কর্মীদের পাশাপাশি স্বাস্থ্য পরিষেবার সুফলভোগীদের সঙ্গে মতবিনিময় করবেন। সারা দেশ জুড়ে সেপ্টেম্বর মাসটি ‘পুষ্টিমাস’ হিসাবে উদযাপন করা হচ্ছে। পুষ্টিগত গুরুত্বের বার্তা দেশের প্রতিটি পরিবারে পৌঁছে দেওয়াই এর উদ্দেশ্য। কেন্দ্রীয় সরকার গত বছরের নভেম্বর মাসে যে জাতীয় পুষ্টি মিশন বা পুষ্টি অভিযান গ্রহণ করেছিল, তার উদ্দেশ্যগুলিকে বাস্তবায়িত করতেই এই প্রয়াস। এই অভিযানের উদ্দেশ্য অপুষ্টি, রক্তাল্পতা, কম ওজনবিশিষ্ট শিশুর জন্ম হার এবং অপুষ্টির কারণে কুঁজো হওয়ার প্রবণতা দূর করা। পোষণ অভিযানের আওতায় সরকার শিশু, মহিলা ও বয়ঃসন্ধিকালীন বালিকাদের মধ্যে অপুষ্টি ও রক্তাল্পতা দূর করা এবং প্রতি বছর ২ শতাংশ হারে কম ওজনবিশিষ্ট শিশুর জন্ম হার কমানোর লক্ষ্যমাত্রা স্থির করেছে। অপুষ্টি দূরীকরণের লক্ষ্যে প্রধানমন্ত্রীর এই মতবিনিময়, সংশ্লিষ্ট সব পক্ষকে এই মিশনের সঙ্গে যুক্ত করবে। এমনকি, এই মতবিনিময় অনুষ্ঠান, পুষ্টি কর্মসূচির সঙ্গে যুক্ত সাফল্যের নানা কাহিনী প্রচারের ও অভিজ্ঞতা বিনিময়ের এক উপযুক্ত মঞ্চ হয়ে উঠবে।
দেশান্তর এবং মানুষের অবাধ যাতায়াতের ক্ষেত্রে অংশীদারিত্ব গড়ে তোলার লক্ষ্যে ভারত, গ্রেট ব্রিটেন এবং নর্দার্ন আইল্যান্ডের মধ্যে মউ স্বাক্ষরে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা দেশান্তর এবং মানুষের অবাধ যাতায়াতের ক্ষেত্রে পারস্পরিক অংশীদারিত্ব গড়ে তোলার লক্ষ্যে গ্রেট ব্রিটেন এবং নর্দার্ন আইল্যান্ডের সঙ্গে ভারতের সমঝোতাপত্র স্বাক্ষরের বিষয়টি অনুমোদন করেছে। উদ্দেশ্য : পারস্পরিক এই সমঝোতা স্বাক্ষরের ফলে ভিসা প্রদানের ক্ষেত্রে আরও উদারীকরণ ঘটবে যার ফলে ছাত্রছাত্রী, গবেষক এবং দক্ষতার সঙ্গে যুক্ত পেশাদার ব্যক্তিদের অবাধ যাতায়াত আরও সহজ হবে। একইসঙ্গে, অনিয়মিত বা ব্যাপক দেশান্তর তথা মানব চোরাচালানের মতো জটিল বিষয়গুলিতে সংশ্লিষ্ট সব পক্ষের মধ্যে সহযোগিতা আরও নিবিড় হবে। এই সমঝোতা স্বাক্ষরের ফলে আর্থিক উন্নয়নের সঙ্গে যুক্ত বিভিন্ন কর্মসূচির মাধ্যমে পারস্পরিক অবদান যোগানোর লক্ষ্যে ভারতীয় ছাত্রছাত্রী, শিক্ষাবিদ ও গবেষকরা লাভবান হবেন। এমনকি, আর্থিক কারণে দক্ষতার সঙ্গে যুক্ত পেশাদারদের দেশান্তর আরও সহজ হবে। মেধাবী ছাত্রছাত্রীদের গবেষণামূলক কাজকর্মের জন্য একে অপরের দেশে যাওয়ার ক্ষেত্রে এবং সংশ্লিষ্ট দেশগুলিতে উদ্ভাবনের অনুকূল বাতাবরণ গড়ে তুলতে এই সমঝোতাপত্রটি গুরুত্বপূর্ণ ভূমিকা নেবে। ভারতের বিদেশ মন্ত্রক যৌথ কর্মীগোষ্ঠী গঠনের মাধ্যমে সমঝোতাপত্রের বিভিন্ন দিকের কার্যকর রূপায়ণের ওপর নিবিড় নজর রাখবে।
ফিলিপিন্স-এরলস ব্যানোজ-এ আন্তর্জাতিক ধান গবেষণা সংস্থা পরিদর্শন করলেন প্রধানমন্ত্রী

সোমবারফিলিপিন্স-এর লস ব্যানোজ-এ আন্তর্জাতিক ধান গবেষণা সংস্থা (আইআরআরআই)পরিদর্শনে যানপ্রধানমন্ত্রী শ্রী নরেন্দ্র মোদী। ধান সম্পর্কে গবেষণা এবং বৈজ্ঞানিকচিন্তাভাবনার প্রসারের মাধ্যমে ক্ষুধা ও দারিদ্র্য হ্রাস করার ক্ষেত্রে একটিঅগ্রণী প্রতিষ্ঠান হিসেবে কাজ করে চলেছে আইআরআরআই। সংস্থার লক্ষ্য হল, ধানেরউৎপাদক এবং তার ক্রেতাসাধারণের স্বাস্থ্য ও কল্যাণ নিশ্চিত করা। সেইসঙ্গে, ভবিষ্যৎপ্রজন্মের জন্য ধানের ফলনের উপযোগী পরিবেশকে সুরক্ষাদানও এই সংস্থাটির এক বিশেষলক্ষ্য ও উদ্দেশ্য। বন্যার মতোপরিস্থিতি সত্ত্বেও বিভিন্ন জাতের ধান উৎপাদন অক্ষুণ্ণ এবং অব্যাহত রাখার পন্থা-পদ্ধতিসম্পর্কে আয়োজিত এক আলোকচিত্র প্রদর্শনীও এই প্রতিষ্ঠানটিতে ঘুরে দেখেনপ্রধানমন্ত্রী। বিভিন্ন জাতের ধানের নমুনা তুলে ধরা হয়েছে এই প্রদর্শনীতে। কোন কোনজাতের ধানের উৎপাদন খরা পরিস্থিতি সত্ত্বেও অক্ষত থাকতে পারে। আবার, লবনাক্ত জলেওবেড়ে উঠতে পারে বেশ কিছু জাতের ধান গাছ। এ সমস্ত কিছুর ছবিই স্থান পেয়েছে এই চিত্রপ্রদর্শনীটিতে। এছাড়া, মহিলা পরিচালিত কৃষি সমবায় প্রতিষ্ঠানগুলির সঙ্গেআইআরআরআই-এর কর্মপ্রচেষ্টার কথাও তুলে ধরা হয় এই বিশেষ প্রদর্শনীতে। পরিবেশসহিষ্ণুজাতের ধান উৎপাদনের জন্য এক নতুন ধানক্ষেতে মাটি খননেরপ্রতীকি একঅনুষ্ঠানেঅংশগ্রহণ করেন ভারতের প্রধানমন্ত্রী। ‘শ্রী নরেন্দ্র মোদী ধানক্ষেত গবেষণাকেন্দ্র’-এর উদ্বোধন উপলক্ষে একটি ফলকের আবরণও উন্মোচন করেন তিনি।আইআরআরআই জিনব্যাঙ্কে দুটি ভিন্ন ভিন্ন জাতের ভারতীয় ধানের বীজ উপহার দেন তিনি। আইআরআরআইপরিদর্শনকালে এই প্রতিষ্ঠানটিতে কর্মরত কয়েকজন ভারতীয় বিজ্ঞানীর সঙ্গেও আলোচনা ওমতবিনিময়ের মাধ্যমে মিলিত হন তিনি। ম্যানিলারমহাবীর ফিলিপিন ফাউন্ডেশনও এদিন পরিদর্শন করেন প্রধানমন্ত্রী। ভারত ও ফিলিপিন্স-এরমধ্যে এটি হল দীর্ঘদিন ধরে কাজ করে যাওয়া মানবতাবাদী এক সমবায় প্রতিষ্ঠান। এরপ্রতিষ্ঠাতা ম্যানিলার ভারতীয় বংশোদ্ভূত এক মেয়র ডঃ রামন বগতসিং। মহাবীর বিকলাঙ্গসহায়তা সমিতির সঙ্গে সহযোগিতাক্রমে যাঁদের অঙ্গচ্ছেদ ঘটেছে, তাঁদের কাছে জয়পুর ফুট পৌঁছে দেওয়ার ক্ষেত্রে এই ফাউন্ডেশনএক দৃষ্টান্তমূলক কাজ করে চলেছে। জয়পুর ফুট ব্যবহার করে যাঁরা উপকৃত হয়েছেন,তাঁদের সঙ্গেও এদিন এক আলাপচারিতায় মিলিত হন ভারতের প্রধানমন্ত্রী।
২১-তম আইন কমিশন গঠনে কেন্দ্রীয় মন্ত্রিসভার অনুমোদন

বুধবার প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয় মন্ত্রীসভার বৈঠকে দেশের ২১তম আইন কমিশন গঠনে অনুমতি দিয়েছে ।এই কমিশন আগামী তিন বছরের জন্য অর্থাৎ ১ সেপ্টেম্বর, ২০১৫ থেকে ৩১ আগষ্ট, ২০১৮ পর্যন্ত কাজ বহাল থাকবে | এই ২১-তম আইন কমিশনে পূর্ণ সময়ের জন্য একজন চেয়ারপার্সন এবং সদস্য সচিব সহ পূর্ণ সময়ের জন্য চার জন সদস্য থাকবেন ।এছাড়া, আইন বিষয়ক দপ্তরের সচিব ও পরিষদীয় দপ্তরের সচিব পদাধিকারবলে ওই কমিশনের সদস্য হবেন এবং সর্বাধিক পাঁচ জন আংশিক সময়ের জন্য সদস্য হিসাবে কমিশনে যুক্ত থাকবেন। কেন্দ্রীয় সরকারের পরামর্শক্রমে অথবা স্বত:প্রণোদিতভাবে এই কমিশন আইন বিষয়ক সংস্কারের জন্য আইন সংক্রান্ত গবেষণা এবং বর্তমানে চালু আইনগুলি পর্যালোচনা করার কাজ করবে।দ্রুত বিচার কার্য সমাধা করা সহ বিচার ব্যবস্থার সংস্কারের জন্যও পর্যালোচনা করবে এই কমিশন।এছাড়া, বর্তমান সময়ের নিরিখে অপ্রাসঙ্গিক আইনগুলি চিহ্নিত করা এবং সেগুলি বাতিল করার সুপারিশ করা সহ সংবিধানের প্রস্তাবনার উদ্দেশ্যাবলী পূরণে এবং নির্দেশাত্মক নীতির রূপায়নে প্রয়োজনীয় আইন প্রনয়নে সুপারিস করবে | আইন ও বিচার ব্যবস্থা সংক্রান্ত বিভিন্ন বিষয়ে সরকার আইন ও বিচার মন্ত্রকের মাধ্যমে কমিশনের দৃষ্টিভঙ্গী জানতে চাইলে সেসম্পর্কে কমিশন সরকারকে অবহিত করবে |
কাবুলে হামলার ঘটনার নিন্দা করলেন প্রধানমন্ত্রী শ্রী নরেন্দ্র মোদী

কাবুলে আক্রমণ ও হামলার ঘটনার নিন্দা করেছেন প্রধানমন্ত্রী শ্রী নরেন্দ্র মোদী। হামলার ঘটনায় নিহতদের শোকসন্তপ্ত পরিবার-পরিজনদের গভীর সমবেদনাও জানিয়েছেন তিনি। এক বার্তায় প্রধানমন্ত্রী বলেছেন, “কাবুলে আক্রমণ ও হামলার ঘটনার নিন্দার সঙ্গে সঙ্গে শোকসন্তপ্ত পরিবারগুলিকে জানাই আমার গভীর সমবেদনার কথা। হামলার ঘটনায় যাঁরা আহত হয়েছেন তাঁরা দ্রুত সুস্থ হয়ে উঠুন এই প্রার্থনা জানাই।”
কিরগিজ প্রজাতন্ত্রের প্রেসিডেন্টের সঙ্গে সাক্ষাৎ করলেন প্রধানমন্ত্রী

বৃহস্পতিবার প্রধানমন্ত্রী শ্রী নরেন্দ্র মোদী শপথ গ্রহণ করেন। শপথ গ্রহণ অনুষ্ঠানে উপস্হিত ছিলেন কিরগিজ প্রজাতন্ত্রের প্রেসিডেন্ট শ্রী সুরনবে শারিপভিচ জীনবেকভ। সাংহাই কোয়াপারেশন অর্গানাইজেশন(এসসিও)-র নেতৃত্বে বর্তমানে রয়েছে কিরগিজস্হান। পাশাপাশি, মধ্য এশিয়ায় ভারতের এক গুরুত্বপূর্ণ অংশীদার-ও এই রাষ্ট্রটি। প্রধানমন্ত্রীকে উষ্ণ অভিনন্দন জানিয়ে রাষ্ট্রপতি জীনবেখভ কিরগিজস্তানে এসসিও-র শীর্ষ সম্মেলন উপস্হিত থাকার জন্য অনুরোধ জানান এবং আগামী ১৩-১৫ জুন দ্বিপাক্ষিক সফরে শ্রী মোদীকে সরকারি আমন্ত্রণ জানান। ভারত ও কিরগিজস্তানের মধ্যে উষ্ণ মৈত্রীপূর্ণ সম্পর্ক থাকার কথা স্মরণ করে প্রধানমন্ত্রী দুদেশের মধ্যে দ্বিপাক্ষিক সহয়োগিতা বাড়ানোর ব্যাপারে-ও সওয়াল করেন। পাশাপাশি, তাঁকে কিরগিজস্তান সফরের আমন্ত্রণ জানানোর জন্য কিরগিজস্তানের প্রেসিডেন্টের কাছে কৃতজ্ঞতা প্রকাশ করেন। /…
মধ্যপ্রদেশে ডিজিপি এবংআইজিপি-দের এক সম্মেলনে যোগ দিলেন প্রধানমন্ত্রী

ডিজি পুলিশএবং আইজি পুলিশদের এক সম্মেলনে যোগ দিতে রবিবার মধ্যপ্রদেশের তেকানপুরের বিএসএফঅ্যাকাডেমিতে এসে পৌঁছন প্রধানমন্ত্রী শ্রী নরেন্দ্র মোদী। নিরাপত্তাসম্পর্কিত বিভিন্ন বিষয়ের ওপর গুরুত্বপূর্ণ আলোচনা ও উপস্থাপনার মধ্য দিয়েই প্রধানমন্ত্রীরঅতিবাহিত হয় এই দিনটি। গত তিন বছরে গৃহীত সিদ্ধান্তগুলির বাস্তবায়নের বর্তমানঅবস্থার ওপরও একটি উপস্থাপনা পেশ করা হয় প্রধানমন্ত্রীর কাছে। নিরাপত্তাএবং পুলিশ ব্যবস্থার কয়েকটি সুনির্দিষ্ট বিষয়ের ওপর প্রধানমন্ত্রী এদিন আলোচনায়বসেন কয়েকজন আধিকারিকের সঙ্গেও।তাঁর ৯ ঘন্টারও বেশি সময় কেটে যায় বিভিন্ন পর্যায়েআধিকারিকদের সঙ্গে আলোচনা ও মতবিনিময়ের মাধ্যমে। আলোচনা চলবেআগামীকালও। দিল্লি রওনা হওয়ার আগে আগামীকাল বিকেলে সম্মেলনের সমাপ্তি অধিবেশনেওভাষণ দেবেন প্রধানমন্ত্রী। /
শ্রীলঙ্কার প্রধানমন্ত্রী মহিন্দা রাজাপক্ষে নতুন দিল্লি পৌঁছলেন

শ্রীলঙ্কার প্রধানমন্ত্রী শ্রী মহিন্দা রাজাপক্ষ আজ সন্ধ্যায় নতুন দিল্লি এসে পৌঁছন। প্রধানমন্ত্রী শ্রী নরেন্দ্র মোদীর আমন্ত্রণে তিনি ৮ থেকে ১১ই ফেব্রুয়ারি পর্যন্ত ভারত সফর করবেন। তাঁর সঙ্গে রয়েছে উচ্চপর্যায়ের এক প্রতিনিধিদল। ৮ তারিখ, শনিবার তিনি প্রধানমন্ত্রীর সঙ্গে প্রতিনিধি পর্যায়ের বৈঠকে মিলিত হবেন। শ্রী রাজাপক্ষ রাষ্ট্রপতির সঙ্গে সাক্ষাৎ করবেন। পাশাপাশি, ঐদিন তিনি ভারতের পররাষ্ট্র মন্ত্রীর সঙ্গেও দেখা করবেন। দিল্লিতে আধিকারিক পর্যায়ের বৈঠক ও কর্মসূচির পর শ্রীলঙ্কার প্রধানমন্ত্রী কলম্বো ফিরে যাওয়ার আগে বারাণসী, সারনাথ, বুদ্ধগয়া ও তিরুপতি সফর করবেন। দুই দেশের মধ্যে উচ্চপর্যায়ের একাধিক সফর হয়েছে। সে দেশের রাষ্ট্রপতি গোটাবায়া রাজাপক্ষে নির্বাচনে জয়ের পর রাষ্ট্রপতি পদে দায়িত্ব গ্রহণের অব্যবহিত পরেই প্রথম বিদেশ সফরে ভারতে আসেন।
প্রধানমন্ত্রী গুজরাটের ডান্ডিতে জাতীয় লবণ সত্যাগ্রহ স্মারক জাতির উদ্দেশে উৎসর্গ করলেন

মহাত্মা গান্ধীর তিরোধান দিবসে প্রধানমন্ত্রী শ্রী নরেন্দ্র মোদী আজ গুজরাটের নওসারি জেলার ডান্ডিতে জাতীয় লবণ সত্যাগ্রহ স্মারক জাতির উদ্দেশে উৎসর্গ করেন। এই স্মারক প্রাঙ্গণে শ্রী মোদী মহাত্মা গান্ধী সহ ৮০ জন সত্যাগ্রহীর মূর্তির আবরণ উন্মোচন করেন। এই সত্যাগ্রহীরা গান্ধীজীর সঙ্গে ১৯৩০ সালে ব্রিটিশ আইনের বিরুদ্ধে সমুদ্রের জল থেকে লবণ তৈরির জন্য ঐতিহাসিক ডান্ডি লবণ অভিযানে অংশগ্রহণ করেছিলেন। ১৯৩০ সালে ঐতিহাসিক লবণ অভিযানের বিভিন্ন ঘটনা ও কাহিনী এই স্মারকের দেওয়ালে বর্ণিত হয়েছে। সমগ্র স্মারক প্রাঙ্গণকে আলোকিত করার জন্য সৌরশক্তির ব্যবহার করা হচ্ছে। সৌরশক্তি উৎপাদনের জন্য কৃত্রিম গাছের কাঠামো তৈরি করা হয়েছে, যেখানে সৌরপ্যানেল বসানো আছে। প্রধানমন্ত্রী সমগ্র স্মারক চত্বর ঘুরে দেখেন। এই উপলক্ষে এক জনসভায় ভাষণে প্রধানমন্ত্রী স্মারক নির্মাণের কাজে যুক্ত সংশ্লিষ্ট সকলকে অভিনন্দন জানান। তিনি বলেন, “এই স্মারক স্বাধীনতা অর্জনের লক্ষ্যে আমাদের দেশের মানুষের সর্বোচ্চ আত্মত্যাগকে স্মরণ করিয়ে দেয়”। ডান্ডি স্মারকে মহাত্মা গান্ধীর আগ্রহ, স্বচ্ছতাগ্রহ ও সত্যাগ্রহের আদর্শকে একত্রিত করা হয়েছে। এই স্মারক আগামী দিনগুলিতে পর্যটকদের কাছে অন্যতম আকর্ষণীয় গন্তব্য হয়ে উঠবে বলে প্রধানমন্ত্রী অভিমত প্রকাশ করেন। প্রধানমন্ত্রী আরও বলেন, গান্ধীজীর পরম্পরাকে আরও এগিয়ে নিয়ে যাওয়ার লক্ষ্যে আমাদের সরকার খাদি ক্ষেত্রের সঙ্গে যুক্ত প্রায় ২০০০টি প্রতিষ্ঠানের আধুনিকীকরণ করেছে। এই উদ্যোগের ফলে লক্ষ লক্ষ হস্তশিল্পী ও খাদির সঙ্গে যুক্ত শ্রমিকরা বিপুল উপকৃত হয়েছেন। খাদি এখন কেবল ফ্যাশনেরই বার্তাবাহক নয়, মহিলা ক্ষমতায়নেরও প্রতীক হয়ে উঠেছে। স্বাধীনতা সংগ্রামে স্বদেশী যেমন গুরুত্বপূর্ণ ভূমিকা পালন করেছিল, তেমনই হস্তশিল্পও দারিদ্র্য দূরীকরণের ক্ষেত্রে গুরুত্বপূর্ণ হাতিয়ার হয়ে উঠবে। সরকার প্রতি বছর ৭ই আগস্ট দিনটিকে হস্তশিল্প দিবস হিসাবে উদযাপনের কথা ঘোষণা করেছে বলে জানিয়ে প্রধানমন্ত্রী বলেন, তাঁতবস্ত্রের প্রচার ও প্রসারই এই দিনটি উদযাপনের মূল লক্ষ্য। স্বচ্ছতা বজায় রাখার ব্যাপারে গান্ধীজী যে গুরুত্ব আরোপ করেছিলেন, সে প্রসঙ্গ উল্লেখ করে প্রধানমন্ত্রী বলেন, “এক পরিচ্ছন্ন ভারত গড়ে তোলার লক্ষ্যে আমরা মহাত্মার আদর্শ ও মূল্যবোধগুলিকে আত্মস্থ করেছি। স্বচ্ছ ভারত অভিযানের প্রভাব কতটা প্রসারিত হয়েছে, তার খতিয়ান তুলে ধরে শ্রী মোদী জানান, গ্রামাঞ্চলে স্বচ্ছতার পরিধি ২০১৪’র ৩৮ শতাংশ থেকে বেড়ে এনডিএ সরকারের শাসনকালে এ পর্যন্ত ৯৮ শতাংশে পৌঁছেছে। গ্রামে গ্রামে পরিচ্ছন্ন রান্নার জ্বালানি থেকে বিদ্যুৎ সংযোগ এবং স্বাস্থ্য পরিচর্যা থেকে আর্থিক পরিষেবার মতো মৌলিক সুযোগ-সুবিধাগুলি পৌঁছে দেওয়ার ব্যাপারে তাঁর আন্তরিক প্রচেষ্টার কথা পুনরায় ব্যক্ত করে শ্রী মোদী বলেন, গ্রামোদয় থেকে ভারতোদয় – এটাই এখন আমাদের মূল মন্ত্র ও আদর্শ। একদিনের গুজরাট সফরে প্রধানমন্ত্রী এর আগে সুরাট বিমানবন্দরের টার্মিনাল ভবনের সম্প্রসারণমূলক কাজের শিলান্যাস ও একাধিক উন্নয়নমূলক প্রকল্পের সূচনা করেন। সুরাটে তিনি এক অনুষ্ঠানে অত্যাধুনিক রাসিলাবেন সেবন্তীলাল ভেনাস হাসপাতাল জাতির উদ্দেশে উৎসর্গ করেন। পরে, সুরাট ইন্ডোর স্টেডিয়ামে নতুন ভারত যুবসম্মেলনে ভাষণ দেন।